Αιολικοί αθλητικοί αγώνες 1908

Οι Β΄ Αιολικοί Αγώνες του 1908 ήταν αγώνες στίβου που διεξήχθησαν στο Αϊβαλί τον Ιούνιο του 1908 από τον τοπικό αθλητικό σύλλογο. Σε αυτούς σημειώθηκαν πολλές επιδόσεις που βελτίωναν τα πανελλήνια ρεκόρ. Οι Β΄ Αιολικοί Αγώνες κατέχουν μια αθλητική πρωτιά: ήταν η πρώτη ελληνική αθλητική διοργάνωση στην οποία διεξήχθη το αγώνισμα της σκυταλοδρομίας 4Χ100 με νικήτρια την ομάδα του Απόλλωνα Σμύρνης. Όμως, η επίδοση που πέτυχε δεν αναγνωρίστηκε ως το πρώτο πανελλήνιο ρεκόρ, διότι ο ΣΕΓΑΣ θεώρησε τους αγώνες ανεπίσημους.

 Χρονικό των αγώνων 

Ο Γυμναστικός Σύλλογος "Αιολικός Κυδωνιών" είχε ιδρυθεί το 1906. Το 1907 διοργάνωσε για πρώτη φορά τους Αιολικούς Αθλητικούς Αγώνες, για τους οποίους δεν υπάρχουν στοιχεία. Επίσης, αθλητές του μετείχαν στους Πανιώνιους Αγώνες.

Στις αρχές Ιουνίου του 1908 ο διοργάνωσε για δεύτερη φορά αθλητικούς αγώνες με την επωνυμία "Αιολικοί Αγώνες" στο γυμναστήριο του στο Αϊβαλί (Κυδωνίες) της Μικρασίας, το οποίο είχε στίβο με περίμετρο 325μ. Στους αγώνες μετείχαν αθλητές από ελληνικά μικρασιατικά σωματεία με επικεφαλής τους συλλόγους της Σμύρνης Απόλλωνα και Πανιώνιο, οι οποίοι έστειλαν τους καλύτερους αθλητές τους, κάποιοι από τους οποίους τον Απρίλιο του ίδιου έτους είχαν διακριθεί στο Πανελλήνιο πρωτάθλημα στίβου ανδρών 1908 και το Μάιο στους Πανιώνιους Αγώνες.

Διεξήχθησαν 24 αθλητικά αγωνίσματα. Αν και οι αγώνες είχαν τοπικό χαρακτήρα σε αυτούς σημειώθηκαν πολλές επιδόσεις πανελληνίου επιπέδου. Σε δύο αγωνίσματα: άλμα εις μήκος και ελληνικός ακοντισμός σημειώθηκαν επιδόσεις καλύτερες από τα πανελλήνια ρεκόρ της εποχής εκείνης. Επίσης, διεξήχθη για πρώτη φορά σε ελληνικούς αγώνες η σκυταλοδρομία 4Χ100 με νικήτρια την ομάδα του Απόλλωνα, η οποία φυσικά πέτυχε το πρώτο ρεκόρ του αγωνίσματος. Όμως, επειδή οι αγώνες δεν έγιναν με την έγκριση του ΣΕΓΑΣ, οι επιδόσεις αυτές δεν αναγνωρίστηκαν ως πανελλήνια ρεκόρ.

Πολυνίκης αθλητής αναδείχθηκε ο Νικόλαος Ανδρεαδάκης με τέσσερις πρώτες νίκες (μήκος, ύψος, ύψος άνευ φοράς και τριπλούν) και τιμήθηκε με το ειδικό "μετάλλιο του πρωταθλητού". Τέσσερις νίκες είχε και ο ρίπτης Αναγνωστόπουλος αλλά ο Ανδρεαδάκης είχε περισσότερες δεύτερες και τρίτες θέσεις. Τρεις νίκες πέτυχαν οι Γαλάτης και Σιτόπουλος του Απόλλωνα.

 Σύλλογοι που μετείχαν 

α.α.ΣύλλογοςΑθλητέςΝίκες<center>1Απόλλων Σμύρνης<center> 9<center>11,5*<center>2Πανιώνιος Σμύρνης<center>5<center>9,5*<center>3Αιολικός Κυδωνιών<center>;<center>3<center>4Πέλοψ Μελαντίας<center>;<center>0
*Πανιώνιος και Απόλλων μοιράστηκαν τη νίκη στο άλμα εις ύψος.
*Ο Αίας του Κασσαμπά Σμύρνης, ο Γ.Σ. Φιλαδέλφειας που μόλις είχε ιδρυθεί το 1908 και ο Γ.Σ. Σίπυλος Μαγνησίας αναμένονταν να συμμετάσχουν, αλλά δεν τελικά δεν κατήλθαν.

 Νικητές 
 Αγώνισμα Νικητής   Σωματείο Επίδοση100μ (ακυρώθηκε)Κωνσταντίνος Ίσκος Πανιώνιος11.4100μ (β΄ κούρσα)Κασιώτης Απόλλων12.0400 μ.Π. Βλάκοβιτς Απόλλων62.8800 μ. ΓαλάτηςΑπόλλων2.18.41500 μ.ΓαλάτηςΑπόλλων4.46.0Αιολικός δρόμος 10χλμ ΓαλάτηςΑπόλλων38.36.0110μ εμπ.Εμμανουήλ Χατζηλουκάς  Απόλλων18.64x100μΣιτόπουλος, Κουγιουμτζόγλου, Βλάκοβιτς, ΚασιώτηςΑπόλλων50.8 (ρεκόρ)*μήκος Νικόλαος Ανδρεαδάκης Πανιώνιος6,61 (ρεκόρ)*μήκος άνευ φοράς Κωνσταντίνος Ίσκος Πανιώνιος2,87ύψος Νικόλαος Ανδρεαδάκης  K. ΠαρασκευόπουλοςΠανιώνιος     Απόλλων1,55ύψος άνευ φοράς Νικόλαος Ανδρεαδάκης Πανιώνιος1,27τριπλούν Νικόλαος Ανδρεαδάκης Πανιώνιος14.02επί κοντώΕμμανουήλ Χατζηλουκάς Απόλλων2,90σφαίρα Ν. Αναγνωστόπουλος Πανιώνιος11,80λιθοβολία Ν. Αναγνωστόπουλος Πανιώνιος17,40δισκοβολία Ν. Αναγνωστόπουλος Πανιώνιος33,80ελλ. δισκοβολία Ν. Αναγνωστόπουλος Πανιώνιος29,51ακόντιο Γ. ΣιτόπουλοςΑπόλλων53,10ελλ. ακοντισμός Γ. ΣιτόπουλοςΑπόλλων 48,14 (ρεκόρ)*αθλητικό πένταθλο Γ. ΣιτόπουλοςΑπόλλων8β.Αναρρίχηση επί κάλω Κων. ΒίκοςΠανιώνιος13΄΄Διελκυστίνδα Αιολικός ΚυδωνιώνΠοδηλασία3.000μΒούκλαρηςΑιολικός Κυδωνιών6΄5΄΄220χλμΒούκλαρηςΑιολικός Κυδωνιών42΄44΄΄4
* Οι επιδόσεις του μήκους, του ελληνικού ακοντισμού και των 4Χ100 ήταν καλύτερες από τα αντίστοιχα πανελλήνια ρεκόρ αλλά δεν αναγνωρίστηκαν από τον ΣΕΓΑΣ, διότι δεν είχε στείλει αντιπρόσωπο στους Αιολικούς Αγώνες και τους θεώρησε ανεπίσημους.

 Δείτε επίσης 
 Απολλώνιοι Αγώνες
 Πανιώνιοι Αγώνες

 Παραπομπές 

 Πηγές 
 Πέτρος Λινάρδος, "Η Σμύρνη του Πανιωνίου", 1998, σελ. 111-112.
 εφ. Αμάλθεια Σμύρνης, 6 Ιουνίου 1908, https://srv-web1.parliament.gr/display_doc.asp?item=43906&seg= , ψηφ. φύλλο 419.
 Ο ΕΛΛΗΝΙΚΟΣ ΑΘΛΗΤΙΣΜΟΣ ΣΤΗ ΣΜΥΡΝΗ (1890 – 1922), του Ανδρέα Μπαλτά
 ΑΘΛΗΤΙΚΑ ΔΡΩΜΕΝΑ ΣΤΗ ΣΜΥΡΝΗ ΣΤΑ ΤΕΛΗ ΤΟΥ 19ου ΚΑΙ ΤΙΣ ΑΡΧΕΣ ΤΟΥ 20ού ΑΙΩΝΑ

Κατηγορία:Διοργανώσεις στίβου στην Τουρκία
Κατηγορία:Στίβος το 1908
Κατηγορία:Αιολίδα
Κατηγορία:Μικρά Ασία